**ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

**ΠΑΙΔΑΓΩΓΙΚΟ ΤΜΗΜΑ ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

ΤΙΤΛΟΣ ΜΑΘΗΜΑΤΟΣ

**ΤΕΧΝΗ ΚΑΙ ΤΕΧΝΙΚΗ ΤΗΣ ΜΥΘΟΠΛΑΣΙΑΣ/ΣΥΓΓΡΑΦΗΣ**

**ΔΙΔΑΣΚΟΥΣΑ: ΤΣΙΛΙΜΕΝΗ ΤΑΣΟΥΛΑ**

**Εξάμηνο σπουδών: 6ο**

**Σκοπός:** Η γνωριμία με την τέχνη και τις τεχνικές της μυθοπλασίας. Η δημιουργική γραφή ως μέθοδος έκφρασης των παιδιών στην εκπαίδευση.  
.  
**Στόχοι:** Η εισαγωγή στο θεωρητικό πλαίσιο της μυθοπλασίας. Παρουσίαση, σχολιασμός και ανάλυση των βασικών αφηγηματικών χαρακτηριστικών των κειμένων. Προσέγγιση και ανάλυση του είδους των μικρών ιστοριών. Εξοικείωση με μεθοδολογικά εργαλεία για την αξιοποίηση της μυθοπλασίας στην Προσχολική εκπαίδευση.  .

**Περίγραμμα:** Το μάθημα εστιάζει στις τεχνικές της μυθοπλαστικής αφήγησης. Ξεκλειδώνει τα «μυστικά» της συγγραφής και αποτελεί μια «ξενάγηση» στο εργαστήριο του συγγραφέα.  Οι φοιτητές/τριες «συνομιλούν» με κείμενα και τα μέρη που τα συνθέτουν. Παρουσιάζονται βασικές θεωρίες της λογοτεχνίας (V. Prop) και της κριτικής με στόχο την διαπίστωση των «κλειδιών» της μυθοπλαστικής τέχνης. Εξετάζονται οι μυθοπλαστικές ικανότητες των παιδιών και οι δυνατότητες των παιδιών για την δημιουργία κειμένων.  Οι φοιτητές/τριες μελετούν και σχεδιάζουν δραστηριότητες ή κείμενα βασισμένες σε μυθοπλαστικές τεχνικές, ώστε να διαπιστώσουν την αξιοποίηση της μυθοπλασίας και της δημιουργικής γραφής στην εκπαίδευση για ποικίλους μαθησιακούς στόχους. Το μάθημα έχει εργαστηριακό χαρακτήρα καθώς, με συχνότητα που επιλέγει η διδάσκουσα, οι φοιτητές/τριες δημιουργούν κατά τη διάρκεια του μαθήματος δικά τους κείμενα..

**Αξιολόγηση:** Η αξιολόγηση του μαθήματος περιλαμβάνει γραπτές εξετάσεις στο τέλος του εξαμήνου. Η εκπόνηση προαιρετικής εργασίας  εκτιμάται θετικά και συνυπολογίζεται στον τελικό βαθμό.

**Λέξεις κλειδιά**: μυθοπλασία, συγγραφέας, δημιουργική γραφή, μυθιστόρημα, μικρή ιστορία, διήγημα, έμπνευση, διακειμενικότητα.

**Διδακτέα - εξεταστέα ύλη και βιβλιογραφία του μαθήματος:** Ως διδακτέα και εξεταστέα ύλη του μαθήματος θεωρείται το περιεχόμενο των μαθημάτων/ διαλέξεων, τα αντίστοιχα συγγράμματα, καθώς και το πακέτο σημειώσεων.

**ΔΙΑΡΘΡΩΣΗ/ΠΕΡΙΕΧΟΜΕΝΑ ΤΟΥ ΜΑΘΗΜΑΤΟΣ**1. Εισαγωγή/ όροι/διευκρινήσεις

2. Σχέσεις πραγματικότητας και μυθοπλασίας/θεωρίες

3. Τα λογοτεχνικά είδη: Α. Ποίηση & Πεζογραφία : τα «Μικρά» και τα «μεγάλα»

4. Το είδος της Μικρής Ιστορίας: Βασικά αφηγηματικά χαρακτηριστικά: Γενικά και ειδικά

5. Ο μύθος, η πλοκή, οι χαρακτήρες (άσκηση)

6. Είδη/μεταμορφώσεις του αφηγητή (άσκηση)

7. Θέμα, χώρος/ χρόνος/ διάλογος

8. Δημιουργική γραφή (γενικά και ειδικά), η Δ.Γ. στην εκπαίδευση

9. Δ.Γ. και παιδί προσχ. Ηλικίας. Ο ρόλος του εκπαιδευτικού

10. τεχνικές μυθοπλασίας: οι λειτουργίες του V. Prop/ το φανταστικό δυώνυμο(άσκηση)

11. η διακειμενικότητα, η ανατροπή, η μίμηση (άσκηση)

12. Προτάσεις και ιδέες για εφαρμογή Δ.Γ. στο σχολείο

13. Η εικόνα ως μυθοπλαστικό υλικό (άσκηση)

14. το λίμερικ (άσκηση). Ανακεφαλαίωση περιεχομένων μαθημάτων

**ΣΗΜΕΙΩΣΗ:** Στο πλαίσιο του μαθήματος οι φοιτητές έρχονται σε επικοινωνία με συγγραφέα για την τέχνη της συγγραφής( π.χ. Β. Παπαθεοδώρου - Κ. Ακρίβος κ.α)

**Βασική βιβλιογραφία:**

Τσιλιμένη Τ. & Παπαρούση Μ.(2010)(επιμ.),*Η τέχνη της μυθοπλασίας και της δημιουργικής γραφής,* Αθήνα: Επίκεντρο

Τσιλιμένη Τασούλα(2003, β΄), *ΟΙ μικρές ιστορίες κατά την εικοσαετία 1970-90. Γραμματολογική, παιδαγωγική και γλωσσική εξέταση.* Αθήνα: Καστανιώτης

Τσιλιμένη Τ.(2011),  *Η δημιουργική γραφή για παιδιά,* Πακέτο διδακτικών σημειώσεων, Παν. Θεσσαλίας,Βόλος

«Κείμενα», τ.15(2012). Αφιέρωμα στη Δ.Γ.

**Περαιτέρω προτεινόμενη βιβλιογραφία/sites:**

Άτγουντ Μάργκαρετ(2005), *Συνομιλώντας με τους νεκρούς,* μτφρ. Δ. Στεφανάκης, Αθήνα : Ωκεανίδα

Bruner Jerome, *Δημιουργώντας ιστορίες*(2004),μτφρ. Β. Τσούρτου, Κ. Πολυδάκη, Γ. Κουγιουμουτζάκης,, Αθήνα: Ελληνικά Γράμματα

Diane Trister Dodge, Laura J. Colker, and Cate Heroman(2010) *The Creative Curriculum® for Preschool ,* Florida Department of Education ,Office of Early Learning, Curriculum Approval Process for Low Performing Providers, [www.teachingstrategies.com](http://www.teachingstrategies.com)

<http://fictionwriting.about.com/od/shortstorywriting/a/shortstoryrules.htm>

Μπαρντ Ρ.,*Η απόλαυση του κειμένου,* Ράππα, Αθήνα 1973

Πασσιά Α.- Μανδηλαράς Φ., E*ργαστήριο δημιουργικής γραφής για παιδιά,* Πατάκης, Αθήνα 2000

Προπ Β., *Μορφολογία του παραμυθιού,* Καρδαμίτσας, Αθήνα 1987

Ροντάρι Τζ., *Γραμματική της φαντασίας,* Τεκμήριο, Αθήνα1985

Monteith M.and Miles R.(eds),*Teaching creative writing,* O pen University Press, 1992

Stanzel F.,*Θεωρία της αφήγησης,*University Studio Press, Θεσ/νίκη 1999